Սերգեյ Սմիռնով (գրող)

Սերգեյ Սերգեևիչ Սմիռնով (, ), ռուս խորհրդային արձակագիր, դրամատուրգ։ ԽՄԿԿ անդամ 1946 թվականից։

Ավարտել է Մոսկվայի էներգետիկայի (1937) և Մաքսիմ Գորկու անվան գրականություն (1941) ինստիտուտները։ Հայրենական մեծ պատերազմի մասնակից։ 1959-1960 թվականներին՝ «Լիտերատուրնայա գազետա» («Литературная газета») թերթի գլխավոր խմբագիրը։ 1975—1976 թվականներին՝ ԽՍՀՄ գրողների միության քարտուղար։

Տպագրվել են նրա «Ստալինգրադը Դնեպրի վրա» (1954), «Իտալիայում» (1961), «Ուղևորություն Կուբա» (1962) և ակնարկների այլ գրքեր։ «Բրեստի ամրոցը» (1957), «Բրեստի ամրոցի հերոսները» (1959), «Պատմություններ անհայտ հերոսների մասին» (1963), «Ընտանիք» (1967) գրքերում, «Ամրոց Բուրգի վրա» (1955) պիեսում և այլ գործերում Սմիռնովը նկարագրել է 1941 թվականին Բրեստի ամրոցի պաշտպանության հերոսական էպոպեան և խորհրդային մարտիկների այլ սխրագործություններ։ Սմիռնովի ստեղծագործությունները թարգմանվել են օտար լեզուներով։ Պարգևատրվել է Լենինի և 3 այլ շքանշաններով։

Սերգեյ Սմիռնովը հայերեն 
 Բրեստի ամրոցը (վեպ), Ե., «Հայաստան», 1966, 359 էջ։ Ռուսերենից թարգմ.՝ Վ. Սահակյան։

Ծանոթագրություններ 

Ռուս արձակագիրներ
Ռուս դրամատուրգներ
ԽՍՀՄ գրողների միության անդամներ
Երկրորդ համաշխարհային պատերազմի մասնակիցներ
ԽՄԿԿ անդամներ
Մաքսիմ Գորկու անվան գրականության ինստիտուտի շրջանավարտներ
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
20-րդ դարի պատմաբաններ
Նովոդևիչյան գերեզմանատանը թաղվածներ
Ռուս խմբագիրներ
Խորհրդային գրողներ
Խորհրդային պատմաբաններ